
L E G E 

pentru modificarea şi  completarea Legii nr.1453-XV din 

8 noiembrie 2002 cu  privire la notariat şi  a articolului  4 din Legea nr.1216-XII din 3 decembrie 1992 privind taxa de stat 



Parlamentul adoptă prezenta lege organică. 


Art.I. –  Legea nr.1453-XV din 8 noiembrie 2002 cu privire la notariat (Monitorul Oficial al Republicii Moldova, 2002, nr.154-157, art.1209) se modifică  şi  se completează  după  cum urmează:

1. Articolul 4:

la alineatul (2), textul „formularele-tip utilizate în procesul  îndeplinirii  actelor notariale” se înlocuieşte cu  textul „foile cu  antet pe care se întocmesc actele notariale”; 

după  alineatul  (2)  se introduce un alineat nou, care devine alineatul  (3), cu  următorul  cuprins:


„(3) Foile cu  antet pe care se întocmesc actele notariale, în cazul  în care acestea sînt de evidenţă  strictă,  se înregistrează  la Ministerul Justiţiei.”


2. Articolul  26 va avea următorul  cuprins


„Articolul 26. Sigiliile notarului


(1) Notarul dispune de două  sigilii – unul  color şi  unul  sec,  cu  numele şi   prenumele său, cu inscripţia „Notar” şi numărul  licenţei.  Sigiliul  color va conţine şi  imaginea stemei de stat.  Sigiliul  color se aplică  pe toate actele ce ţin de activitatea notarială.


(2)   Sigiliile notarului  se înregistrează  la Ministerul  Justiţiei.”


3.  Articolul  37 litera e)  se completează în final cu  textul „ , precum  şi  pentru  primirea sumelor indexate din depunerile băneşti  ale cetăţenilor în Banca de Economii”.


Art.II. – Articolul  4 alineatul  (7)  litera g)  din Legea nr.1216-XII din         3 decembrie 1992 privind taxa de stat (republicată în Monitorul Oficial al Republicii Moldova, 1999, nr.133-134, art.655), cu  modificările ulterioare, se completează  în final cu  textul „ , precum  şi  pentru  primirea sumelor indexate din  depunerile băneşti  ale cetăţenilor în Banca de Economii”.

